ร้านนี้อยากจะมาทานหลายครั้งแล้วครับ แต่มาทีไรคนเยอะทุกที ต้องรอคิวครับ 
พูดถึงเรื่องอาหารพอได้ลองทานถึงรู้ว่าทำไมคนมาทานเยอะ อร่อยมากครับเกือบทุกเมนูเลยก็ว่าได้ วันนี้ได้ลองสั่งก๋วยจั้บญวณต้มยำกุ้งน้ำข้น น้ำซุปกลมกล่อมโอเคเลยทีเดียว กุ้งตัวใหญ่มากด้วย /ข้าวหน้าปลาทู มีไข่ต้มและน้ำพริกกับผักต้ม อร่อยกำลังดีครับต้องลองดู/ไข่กระทะ อันนี้ผมไม่ค่อยเท่าไหร่นะคงเพราะใส่เนยมันเลยเลี่ยนๆไปนิด แต่เพื่อนผมชอบกัน/ หมูพันตะไคร้อันนี้โอเคครับอร่อยๆ/ ข้าวหน้าหมู ก็อร่อยครับรสชาติคล้ายคอหมูย่างกับน้ำจิ้มแจ่ว/ หมูกระเบื้อง กรอบมากครับจิ้มน้ำจิ้มบ้วย/สุดท้ายชุดแหนมเนือง อันนี้เด็ดที่น้ำจิ้มครับแซ่บๆ และอีกอย่างคือ แผ่นแป้งที่ใช้ห่ออันนี้มาแบบแข็งๆ ใช้วิธีแช่น้ำนิดหน่อย เหนียวนุ่มหนึบมากครับ เมนูนี้คนสั่งกลับบ้านเยอะพอสมควรเลย 

ใครว่างก็แวะมาทานกันนะครับ ร้านปิด2ทุ่มตรงเป้ะ